สวัสดีค่ะ คือ ตอนนี้มีอาการไอ คัดจมูก หลังจากตื่นนอน จะมีน้ำมูกทางด้านขวา เกือบทุกครั้งค่ะ อาการไอของหนูเป็นหนักขึ้นทุกวันค่ะ จนเมื่อคืนที่หนูหลับไปแล้้้ว ก็เกิดอาการคลื่นไส้ แล้วก็อาเจียนออกมาค่ะ หนูเป็นโรคอะไรคะตอนนี้
สวัสดีค่ะ การวินิจฉัยที่เป็นไปได้-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ-คออักเสบ มีอาการไอ มีน้ำมูก เจ็บคอ-ไซนัสอักเสบ อาจมีการปวดตามใบหน้าร่วมด้วยอาการภูมิแพ้จมูกจะมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกาย อาจมีอาการได้มากช่วงเช้าๆ การวินิจฉัยจากประวัติและอาการที่เข้าได้ ในผู้ป่วยบางราย แพทย์อาจทำการทดสอบเพิ่มเติมว่าแพ้สารอะไร ในบางรายที่ไอหนักมาก หรือมีน้ำมูกลงไประคายคอเป็นจำนวนมาก อาจทำให้เกิดการคลื่นไส้ อาเจียนได้ แต่ถ้าเป็นอาการอาเจียนเด่นกว่าอาจจะไปนึกถึงโรคในกลุ่มทางเดินอาหารค่ะการดูแลตัวเองเบื้องต้น หลีกเลี่ยงสิ่งที่แพ้ถ้าทราบว่าแพ้อะไร รับประทานยาแก้แพ้กลุ่มต้านฮิสตามีน และยาตามอาการเช่นยาลดน้ำมูก ยาลดอาการคัดจมูก ล้างจมูกก็ช่วยได้ค่ะสังเกตอาการ ถ้ามีอาการเรื้อรังมากกว่า 2 อาทิตย์ ไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่างควรไปพบแพทย์